PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 4.09.2002

Nr. 413

A V I Z 

 asupra proiectului de Lege pentru aprobarea Ordonanţei 

de urgenţă a Guvernului nr.99/2002 pentru instituirea 

unor măsuri privind importul autovehiculelor. 

                     În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.99/2002 pentru instituirea unor măsuri privind importul autovehiculelor, trimis cu adresa nr.413 din 3 septembrie 2002, înregistrată sub nr.31/743 din 4 septembrie 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 4 septembrie 2002. 



Membrii comisiei au examinat expunerea de motive la proiectul de lege, precum  şi avizul favorabil al Consiliului Legislativ nr.1127/30.08.2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, în forma prezentată de iniţiator.


În raport de obiectul şi conţinutul său, ce vizează încetarea aplicabilităţii unor prevederi dintr-o lege organică, proiectul de lege face parte din categoria legilor organice. 

